open-index/open-wikipedia-markdown huggingface dataset:
1571

**1571** sa roun lannen koumin ki ka koumansé oun lendi.

## Évènman
* Mè, ka révòlté dé Endjen o Pérou : enka Titu Kusi Yupanqui (1560-1571) ka mouri pitèt anpwazonnen ant mars ké jen. Koumansman di règn di Túpac Amaru, dannyé souvren enka, li ké fika ègzékité an 1572.

* 13 jen : trété ant Lachin-an dé Ming ké khan mongòl-a Altan, ki ka angajé so kò à rèspèkté frontchèr-ya di Lachin-an. Ouvèrtir-a di marché frontalyé ant Mongoli-a ké Lachin-an atè Datong, Kalgan, Jining é Koukou-khoto. Yé ka douré an mwayenn 10 à 12 jou. Chak fwè Mongòl-ya ka vandé pou koumèrsan chinwa-ya di 28 000 à 30 000 chouval.

* 24 jen : Manille ka divini kapital-a di kolonni èspagnòl dé Filipin.

* 28 jwiyé : kréyasyon di roun tribinal di Lenkizisyon-an atè Mègsiko ki prézidé pa Pedro Moya de Contreras. Légliz katolik-ya ka ègzèrsé roun pouvwè absoli pa lentèrmédjèr-a dé lòrd fransisken, augustin, donminiken ké jézwit.

## Nòt ké référans

## Lyen ègstèrn
1572

**1572** sa roun lannen bisègstil ki ka koumansé oun mardi.

## Évènman
* 2 mars : lanmò di gouvèlnò di Brézil Mem de Sá. Lirwè-a di Pòtidjal, pou gen roun miyò défans péyi-a kont kòrsèr fransé-ya, ka divizé li an Dé gouvèlman, sala di Nò (kapital Bahia) é sala di Sid (o sid di Porto Seguro), ki ka dépann dirèkman di Lisbonn (1572-1578).

* 8 mè : oun lèt di anbasadò fransé-a atè Konstantinòp ka annonsé ki Tirk-ya té déjà konstrwi 150 véso ké lartiri ké lékipaj. Roukonstitisyon di flòt tirk-a.

* 24 jen : Èspagnòl-ya ka antré annan Vilcabamba, dannyé bastchon Inca, ki dézèrté pa so popilasyon. 

* 4 jwiyé, Lenn : koumansman di kanpagn-an d'Akbar pou annègsyon-an du Gujarat (finisman an 1573).

* 19 jwiyé : koumansman di règn di Wanli, lanprò Ming di Lachin (finisman an 1620). Minis-a Zhang Juzheng ka ègzèrsé pouvwè-a jouk 1582. Troub ki divèt o rivalité ant eunuques ké fongsyonnè di lakou-a.

* 29 jwiyé : Francis Drake ka mété à sak Nonm di Dios (Colón).

* 22 oben 23 sèptanm : Francisco di Tolèd ka fè ègzékité Túpac Amaru, dannyé incaquechua, ka mété fen à rézistans enka o Pérou.

* 25 sèptanm : dé jézwit ka rivé atè Mègsiko.

* Japon : shogun-an Yoshiaki Ashikaga ka òbténi lalyans-a di sélèb chèf di lagèr Shingen Takeda kont Oda Nobunaga. Viktwè di Shingen Takeda asou Ieyasu Tokugawa atè batay-a di Mikata-Ga-Haraau koumansman di lannen 1573.

* Lenvazyon di sotrèl an Léjip.

## Nòt ké référans

## Lyen ègstèrn
1573

**1573** roun lannen koumin ki ka koumansé oun jédi.

## Évènman
* 6 janvyé, Japon : viktwè di Shingen Takeda asou Ieyasu Tokugawa é Nobunaga Oda atè batay-a di Mikata-Ga-Hara.

* 26 févriyé, Lenn : Akbar ka pran Surat.

* 31 mars : annan réjyon-an di Nombre de Dios(Colón), Francis Drake ké kòrsèr  fransé-a Guillaume Le Testu ka kaptiré konvwa-ya di mil ka mennen di Panama dilò di Pérou. Guillaume le Testu sa tchwé an kouvran rétrèt-a di Drake, ki pouvé anfwi 15 tonn lajan annan limon-an di roun larivyè é ka anpòrté tchèk sak dilò.

* 13 mè, Japon : Shingen Takeda ka mouri é so troup-ya ka débandé. Oda Nobunaga ka ansèrklé Kyôto, é ka boulé so fobour-ya épi ka ranvèrsé é ka ègzilé dannyé shogun-an Ashikaga, Yoshiaki (jwiyé). Oda Nobunaga ka régné atchwèlman asou pli di lanmotché-a di Japon.

* 6 jwiyé, Lajantin : Jerónimo Luis de Cabrera ka fondé Córdoba de la Nueva Andalucía.

* 18 jwiyé, Japon : shogun-an Yoshiaki Ashikaga sa dépozé pa Oda Nobunaga. Finisman di gouvèlman militèr di Muromachi. Koumansman di lè-a Tenshō.

## Nòt ké référans

## Lyen ègstèrn
1574

**1574** sa roun lannen koumin ki ka koumansé oun vandrédi.

## Évènman
* 1e janvyé : fondasyon di Oropesa, fitir Cochabamba an Bolivi.

* 22 janvyé : lanmò di Moulay abd-Allah. Li ka lésé oun Maròk pasifyé, pas li té maté révòlté-ya ki sousité pa marabout-ya ké sèrten mouvman rélijyé. Koumansman di règn di Mohammed el-Mottouakil, lémir saadjen di Maròk (finisman an 1576).

* 28 févriyé : pronmyé otodafé di Lenkizisyon-an di Mègsik.

* 10 out-13 sèptanm : Tirk otoman-yan ka roupran définitivman Tinis o Èspagnòl. Othman dey ka ègzèrsé pouvwè-a atè Tinis (finisman an 1610). Finisman di dinasti-a dé Hafsid.

* 30 out : Gurû Ram Das (1544-1581) ka divini katriyenm-an Gurû di sikhism. Li ka fè konstrwi tanp-a d’Amritsar.

* Ògtòb, Japon : Nobunaga Oda ka krazé révòlt-a dé ikkō-ikki atê Nagashima annan dèlta-a di flèv Kiso. Tchèk ven mil  mwann soda ki ka péyé du yé lavi ki pa soutchen-an ki yé akòrdé o dannyé fanmi ki ka tchenbé tèt à Nobunaga, Asakura ké Asai.

## Nòt ké référans

## Lyen ègstèrn
1575

**1575** sa roun lannen koumin ki ka koumansé oun sanmdi.

## Évènman
* Janvyé, Lenn : Akbar ka fondé oun « kaz d’Adorasyon » (Ibadat Khana (en)) atè Fathpûr-sîkrî, so kapital, ki ouvè pou tout rélijyon-yan.

* 20 févriyé : rivé di Paulo Dias de Novais an Langola. Pòtidjé-ya ka fondé Luanda, an Langola, pou alimanté an lèsklav plantasyon-yan di Brézil.

* 28 jen : batay-a di Nagashino ka wè défèt-a di Katsuyori Takeda o Japon. Toyotomi Hideyoshi, lyétnan di Oda Nobunaga, ka ranpòrté roun viktwè ki détèrminan asou klan-an  dé Takeda atè Nagashino, ki ka annonsé réyinifikasyon-an di Japon. Atè Nagashino, Nobunaga ka itilizé pou pronmyé fwè-a zarm-yan à difé annan roun gran batay japonnen.

* 15 jwiyé : pòtidjé-ya sa chasé di Ternate pa prens mouzoulman lokal-ya.

* 22 ògtòb : fondasyon d'Aguascalientes o Mègsik.

### Léròp
* Lapès an Léròp : 50 000 viktim, swé kar-a oben tchèra di popilasyon-an, atè Véniz(finisman an 1577). 40 000 viktim ki èstimé atè Messine (finisman an 1578).

* Famin annan péyi roumen-yan é an Larisi.

* 8 févriyé : fondasyon di linivèrsité-a di Leyde.

* 13 févriyé : sak d'Henri III di Lafrans.

* 15 mars : révòlt popilèr atè Gênes ki mennen pa nouvèl nòb-ya (nobili nuovi) ki alyé o ouvriyé di laswa-a.

## Nòt ké référans

## Lyen ègstèrn
1576

**1576** sa roun lannen bisègstil ki ka koumansé oun dimanch.

## Évènman
* 23 janvyé : kréyasyon di roun lévéché atè Macao.

* 31 mars, Fès : koumansman di règn d'Abd el-Malik, lémir saadjen di Maròk (finisman an 1578). Abd el-Malik, tonton di lémir saadjen-an Mohammed el-Mottouakil, ki réfijyé atè Konstantinòp, ki ka dirijé roun èspédisyon kont Maròk-a ké lèd-a dé Tirk. El-Mottouakil sa briga é tchwé é ka réfijyé so kò an Lèspagn. Abd el-Malik ka òrgannizé Maròk-a ki li ka doté di roun larmé pwisant. Li ka antré an rapò ké Lafrans, Langlétè ké Lèspagn. Rélasyon anmikal ki li ka nwé ké Philippe II di Lèspagn ka blijé El-Mottouakil à ganyen Pòtidjal-a, don li ka konvenk rwè-a Sébastien di anvayi Maròk-a.

* 7 jen, Deptford (Lonn) : dépa di èspédisyon-an di Britannik Martin Frobisher à sasé-a di pasaj di Nò-Lwès, lonng-an di kot méridjonal-a do Growennlann. 28 jwiyé-a li sa bò'd litoral di Labrador. 11 out-a, li ka atenn bè-a ki ka poté so non ki li ka pran pou roun détrwa. Li ka pasé détrwa-a di Davis. Li krè ki li dékouvri dé jisman orifèr (pirit), li ka entéronp so vwayaj.

## Nòt ké référans

## Lyen ègstèrn
1577

**1577** sa roun lannen koumin ki ka koumansé oun mardi.

## Évènman
* 17 mars : fondasyon di Konpagni-a di Cathay. Martin Frobisher ka òbténi monnonpòl-a dé èspédisyon bò'd Lwès-a.

* 26 mè : dépa di ségon vwayaj di Martin Frobisher ki ka atenn bè-a di Frobisher 17 jwiyé-a. Routou-a 23 novanm-an.

* 14 jen : Gurû Ram Das ka fondé lavil-a d'Amritsar, sant rélijyé Sikh.

* 28 mè : oun konsil sa nonmen pou rouprézanté rwè-a di Lafrans atè Tinis.

* 13 désanm : koumansman di dézyenm circumnavigasyon-an pa èsploratò anglé-a Francis Drake (finisman an 1580).

### Léròp
* 9 janvyé : Léta jénéral-ya dé Péyi-Ba ka proklanmen yé linité annan linyon-an di Bruxelles.

* 2 févriyé : Charles Borromée ka désidé di antrouprann vizit jénéral-a di djosèz di Milan. Li ka fondé lopital ké lékòl.

* 12 févriyé : édi pèrpétchwèl di Marche-en-Famenne. Léchèk dé tantativ di Don Juan di Lotrich pou pasifyé Péyi-Ba-ya. Grand ségnò-ya di Sid (Aerschot, Boussu, Lalaing) ka opozé so kò o prens d’Orange ki ka apiyé so kò asou bourjwazi di Nò ké pèp-a dé lavil di Sid. Douran lété-a, oun séri di tchòk di Léta minisipal ka mété an plas dé minisipalité kalvinis ki konpozé d’artizan atè Bruxelles, Anvers ké Gand, sa ki ka éfréyé laklas sipéryò-ya. O nò, kalvinism, minoritèr, ka touché lélit ékonnonmik-ya ki ka tchenbé minisipalité-ya. O sid, noblès katolik-a ka toujou dominen.

## Nòt ké référans

## Lyen ègstèrn
1579

**1579** sa roun lannen koumin ki ka koumansé oun jédi.

## Évènman
### Lanmérik
* 12 févriyé : o Brézil, lévèk-a di Salvador sa envèsti di pouvwè enkizitoryal.

* 17 jen : èsploratò anglé-a Francis Drake ka dékouvri bè-a di San Francisco, an Kaliforni.

* 11 ògtòb : à doumann-an di Philippe II di Lèspagn ki lé « bouklé » détrwa-a di Magellan o navir anglé, kosmograf-a Pedro Sarmiento de Gamboapart de Callao pou èsploré kot ògsidantal-ya di Patagonni-a épi entéryò-a di détrwa. Li ka rivé an Lèspagn o mwa d’out di lannen swivant-a.

### Lazi
* Jen, Japon : chato-a d’Azuchi ka divini rézidans ofisyèl-a di Nobunaga Oda.

* 21 jen : ka dispité òrgannizé pa Nobunaga Oda o chato d’Azuchi ka antré tchenban-yan di Bouddhism di Nichiren é sa-ya di Latè Pir-a (Tendai), à avantaj-a dé dannyé. Trwa prédikatò Nichiren sa ègzékité.

* 20 jwiyé : rivé di papa jézwit Michele Ruggeri atè Macao. Li ka òrgannizé misyon-an.

* 25 jwiyé : rivé o Japon di vizitò jézwit dé misyon di Lèstrenm-Loryan, Alessandro Valignano.

* Out-sèptanm : Akbar ka proklanmen so enfayibilité. Li ka rouvandiké dignité-a di kalif. Li ka mété fen à jiziya é élarji diskisyon o Endou, Jaïns, Zoroastriens, etc. Lòv sanskrit-ya sa sistématikman anmòrfwézé an pèrsan. Tèrm-an ki itilizé pou dékri sa politik rélijyé ki tolérant (sulh-i-kul, « parfè konsilyasyon »), ka anmòrfwézé atirans-a ki soufism-an ka ègzèrsé asou lanprò-a.

## Nòt ké référans

## Lyen ègstèrn
1578

**1578** sa roun lannen koumin ki ka koumansé oun mèrkrédi.

## Évènman
### Lafrik
* 12 jwiyé : troup-ya di Sébastien Ie di Pòtidjal ka débarké atè Asilah ké 17 000 wonm ké 600 navir pou protéjé présid pòtidjé-ya kont pousé-a di rwayom di Maròk.

* 4 out : batay dé Trwa Rwè, oben batay di Oued el-Makhazin, ki aplé osi batay di Ksar el-Kébir. Lanmò di Sébastien Ie di Pòtidjal, ki briga pa troup-ya d’Abd el-Malik. 8 000 pòtidjé sa tchwé, 10 à 20 000 sa fè prizonnyé, roun santenn ka fè enpé ganyen Tanger é ka transpòrté nouvèl-a atè Lisbonn. Trwa souvren ka mouri o kour di briga. Don Sébastien ka el-Mottaouakkil sa nwayé, é Abd el-Malik ka mouri di maladi. So frè Ahmed sa proklanmen soultan asou chan-an di batay. Li ka pran non-an d’al-Mansur (viktoryé-a) é ka fondé dinasti saadjen-an ki ka atenn so lapojé anba so règn.  Li ka fè régné lòrd-a ké roun larmé di mèrsénèr (renégat, Tirk…) (finisman di règn an 1603).

## Nòt ké référans

## Lyen ègstèrn
1582

thumb|Grégoire XIII douvan komisyon di savan charjé di réyòrganizasyon di kalandriyé.

**1582** sa roun lannen koumin ki ka koumansé roun lendi (annan kalandriyé julyen-an) ; mé ki ka fini roun vandrédi (annan kalandriyé grégoryen).

## Évènman
* 13 janvyé, Mongoli : lanmò d’Altan Khan. So lanpir ki ka étann so kò di Koukou-nor à Gran Miray-a pas ka tardé à dézentégré so kò an domenn féyodal rival. 

* Mars : an Lenn, gran moghol-a Akbar ka réfòrmé rélijyon-an é ka enstoré Dîn-i-Ilâhî, ki ka réyini senkrétikman bouddhism-an, Lislanm-an, Endouism-an ké kristchannism-an. Li ké péké gen bokou d’adèp an dèrò di lakou-a é ké étenn so kò ké souvren-an. Abul al-Fazl ibn Mubarak, vizir-a d'Akbar, sa nonmen gran prèt di nouvèl rélijyon-an.

* 16 avril : fondasyon di Salta, an Larjantin.

* 11 mè : Manuel Teles Barreto (pt) ka divini gouvèlnò di Brézil (finisman, 10 out 1587). Li ka tèrminé konkèt-a di Paraiba di Nò, ki té koumansé pa so prédésésò-ya.

* 21 jen, Japon : Nobunaga Oda, viktim di révòlt-a di roun di so vasal-ya, ka fè so kò seppuku. Roun di so lyétnan-yan, Hideyoshi Toyotomi, ka pourswiv so lòv d'inifikasyon. Li ka antrouprann dé réfòrm ki ka vizé à bloké laklas sosyal-ya annan yé léta di moman.

## Nòt ké référans

## Lyen ègstèrn
1583

thumb|17 désanm : dèstriksyon di chato di Bad Godesberg

**1583** sa roun lannen koumin ki ka koumansé oun sanmdi.

## Évènman
* 2 févriyé : viktwè pòtidjé désiziv asou lirwè-a di Langola (Ngola) atè Teka-Ndungo.

* 9 mè : batay dé Torche. Viktwè dé Otoman asou Pèrs-ya asou bò-ya di Samour, annan plenn-an di Derbent. Priz di Bakou.

* 11 jen : Japon : Katsuie Shibata sa briga pa Hideyoshi Toyotomi atè batay-a di Shizugatake.

* Angra, asou zil-a di Terceira, o Açores. Oun flòt fransé ka tanté di anparé so kò pou ségon fwè dé Açores pou établi Antoine, ki ka prétann pou tronn pòtidjé-a, é ka konnèt menm léchèk di lannen présédant-a. 4 out-a, larchipèl-a sa soumèt pa Èspagnòl-ya di Juan de Urbina (pt).

* 5 out : Sir Humphrey Gilbert ka pran ofisyèlman posésyon di Latè-Nòv pou kouronn-an di Langlétè. Dé kolon sa voyé.

* 4 sèptanm, Boukhara : koumansman di règn di Abd Allah ibn Iskandar, khan chaybanid dé Ouzbek. Li ka sigsédé à so papa Iskandar ki mouri 22 jen-an.

* Kréyasyon di konsila di Lafrans atè Tinis. 

### Léròp
* Lannen ésèpsyonnèlman cho an Lalmagn di Sid.

* 17 janvyé : firi fransé d’Anvers. Léchèk di douk d’Anjou o Péyi-Ba. So lèd ki manké asou Anvers ka achévé di diskrédité li oprè dé olandé. Li ka rantré an Lafrans koté li ka mouri an 1584.

## Nòt ké référans

## Lyen ègstèrn
1584

**1584** sa roun lannen bisègstil ki ka koumansé oun dimanch.

## Évènman
* 17 mè, Japon : batay di Nagakute ant Ieyasu Tokugawa ké Hideyoshi Toyotomi.

* Mè : rwayom-an d'Ayutthaya ka roudivini endépandan dé Birman anba Naresuan.

* 4 jwiyé : zil-a di Roanoke sa pronmyé kolonni anglé-a an karolin di Nò. Sir Walter Raleigh, favori di renn-an, ka tanté san sigsé d’établi roun kolonni an Virjini(1585-1587). Li ka an rapòrté ponm latè-a ké taba.

* 4 out : rivé dé Èspagnòl atè Hirado(Japon) ; daimyo lokal ka otorizé yé à enstalé oun faktori.

* 26 ògtòb : batay di Slunj.

* Projè di kréyasyon di roun kolonni pèrmanan di marki di Roche o Kannanda. So pli gran navir ka fè nofraj asou kot-ya di Lafrans o larj di Brouage.

### Léròp
* 18 mars : lanmò d’Ivan IV di Larisi. So sigsésò, tsar-a Fédor Ie (1557-1598), ki malad é senp di lèspri, sa antouré di roun konséy di titèl (Nikita Romanov, Boris Godounov, prens-ya Mstislavski, Ivan Chouïski, Bogdan Belski, Zourev).

* 2 avril, Larisi : Bogdan Belski (en) ka tanté roun tchòk di fòs kont ròt manm-yan di konséy. Belski-ya divèt ègzilé so kò. Nikita Romanov, tonton di tsar, ka gouvèlné alò. Vòv-a d’Ivan IV, Marie Nagaïa ké so tiboug, Dimitri, sa ékarté atè Ouglitch.

## Nòt ké référans

## Lyen ègstèrn
1580

**1580** sa roun lannen bisègstil ki ka koumansé oun vandrédi.

## Évènman
* 28 févriyé, Lanpir moghol : trwa jézwit ka rivé atè Fatehpur-Sikri, yé sa pèrsonnèlman envité pa lanprò-a Akbar.  A koumansman-an di misyon-an di Moghol.

* 22 mè, Japon : kapitchoulasyon di Kōsa, abé di tanp Ikkō-ikki d'Ishiyama Hongan-ji, dannyé gran monnastè bouddhik d’Osaka, ki sa ensandjé 10 sèptanm-an. Oda Nobunaga ka mété roun tèrm à pwisans militèr-a ki plizyò fwè sélilèr dé mwann an razan monnastè-ya di mon Hiei é ka mété an titèl rélijyé-ya di Hongan-ji. Li ka divini mèt-a di tout Japon-an di Sant.

* 11 jen : roufondasyon di Buenos Aires pa Juan de Garay ké kolon-yan di Paragwé(adelantados, à sasé-a di l’eldorado).

* 13 jen : Bòbòl di fondasyon di linivèrsité-a di Santo Tomás à Bogota, an Kolonbi.

* 26 jen : fondasyon di Chillán, o Chili.

* 26 sèptanm, Plymouth : èsploratò anglé-a Francis Drake ka achévé so circumnavigation.

* 1e novanm : viktwè pòtidjé asou Angolé-ya atè Mocumba. Koumansman di lagèr-a ant Pòtidjal ké rwayom endijenn an Langola à laswit-a di masak di 30 Pòtidjé pa lirwè-a di Langola (Ngola) an 1579(finisman an 1625).

## Nòt ké référans

## Lyen ègstèrn
1581

**1581** sa roun lannen koumin ki ka koumansé oun dimanch.

## Évènman
* 10 out : Akbar ka roupran Kaboul à so dimi-frè Muhammad Hakim é ka nonmen so dimi-sò Bakht-un-Nisa kou gouvèlnò di provens-a.

* 25 sèptanm : Pedro Sarmiento de Gamboa, ké roun lèskad di 23 véso ki koumandé pa Diego Florez Valdez, ka kité Séville ké roun milyé di moun annan entansyon bouklé-a é fòrtifyé détrwa-a di Magellan é di enstalé roun kolonni. Oun tanpèt ka détrwi plizyò navir é ka blijé ròt-ya à réfijyé so kò an rad di Cadix, ki ka rétardé dépa-a jouk désanm. O larj di Patagonni-a, oun gro tan ka dispèrsé batiman-yan, ki sa chasé di détrwa di Magellan pa van-yan é divèt réfijyé so kò asou kot-ya di Brézil. Florez Valdez ka routounen an Lèspagn, tandi ki Sarmiento de Gamboa ka prézèrvé so kò fas o endijenn é o mové tan é ka jité baz-ya di roun fòrten é di roun kolonni. Pannan so routour an Lèspagn, li sa fè prizonnyé pa Anglé-ya. Pitit kolonni-a, ki aplé Fort-Famine, divèt fika rapatriyé an 1587.

## Nòt ké référans

## Lyen ègstèrn
1585

**1585** sa roun lannen koumin ki ka koumansé oun mardi.

## Évènman
* 30 jwiyé : lanmò di Mirza Muhammad Hakim, dimi-frè ki révòlté d'Akbar, ki ka réyentégré Kaboul à lanpir moghol (11 sèptanm).

* 6 out : Japon : Hideyoshi sa nonm kampaku (réjen) pa lanprò-a (finisman an 1598). Wonm inivèrsèl, li ka dévlopé endistri minyè-a, ka voyé o lwen dé navir di koumèrs, ka òrgannizé larmé-a tout an ankourajan lar-ya.

* Èsploratò anglé-a  John Davis oben Davys ka dékouvri détrwa-a ki ka poté so non ant Growennlann-an ké Lanmérik di Nò-a.

* 17 out : Richard Grenville ké so sèt navir ki afrété pa Walter Raleigh ka akòsté atè Roanoke pou òrgannizé kolonnizasyon-an di Virjini-a pou Langlétè-a. Endjen-yan ki yé ka rankontré ka montré so kò ospitalyé, mè à laswit-a di vòl di roun tas an lajan  pa roun di ant yé, Grenville ka piyé ké ensandjé yé vilaj.

## Nòt ké référans

## Lyen ègstèrn
1586

**1586** sa roun lannen koumin ki ka koumansé oun mèrkrédi.

## Évènman
* 9 févriyé : Francis Drake ka anparé so kò di Cartagena, an Kolonbi.

* 11 jwiyé : kòrsèr-a Thomas Cavendish ka kité Plymouth pou roun vwayaj otour di monn. Li ka èsploré delta-a di Lorénòk-a à sasé-a di l’Eldorado.

* Lafrik ògsidantal : Mohamed Bano, frè di Mohamed el-Hadj, ka sigsédé li à kabèch-a di lanpir-a songhaï, mé ka montré so kò inap pou gouvèlné. Lannarchi-a ké fanmin-an ka présipité so chit. Li ka mouri an 1588 di roun konjèstchon, tchèk enstan anvan di livré batay à so frè galama Sadiki.

### Léròp
* 23 avril, Larisi : à lanmò-a di Nikita Romanov, Boris Godounov, bèl-frè di tsar, ka ègzèrsé pouvwè-a.

* Jen : Marie Stuart, renn di Lékòs, ka roukonnèt Philippe II di Lèspagn kou léritché.

* 5 jwiyé : trété di Berwick ant Jacques VI di Lékòs ké Élisabeth Ie di Langlétè.

* 17 jwiyé : routour di Ralph Lane an Langlétè. Li ka entrodjwi izaj-a di fimen pip-a di kolonni-a di Roanoke.

* 29 jwiyé : Tjumen sa pronmyé lavil ki fondé an Sibéri pa ris-ya.

* 15 out : Sir Francis Walsingham, gras à so lèspyon, ka sirprann roun konplo ki monté pa Babington é ki enspiré pa jézwit-a Ballard ; a d’asasiné Élisabeth Ie di Langlétè é di ranplasé li pa Marie Stuart ké lèd-a di Philippe II di Lèspagn.

## Nòt ké référans

## Lyen ègstèrn
1589

**1589** sa roun lannen koumin ki ka koumansé oun mèrkrédi.

## Évènman
* 5-15 mars : flòt pòtidjé-a ka mété Mombasa à sak. Kòrsèr tirk-a Amir Ali Bey ka pran fwit-a. Pòtidjé-ya ka rétabli yé souvrenté-a asou kot-a swahili.

* Zimbabwé : Gatsi Rusere (oben Gasse Lucere) ka sigsédé o monomotapa Nogomo.

* Létchopi : oun fòs tirk, ki édé pa roun chèf tigréyen, ka roupran Débaroa (en), mé sa délojé. Negus-a Malak-Sagad, pou èspilsé définitivman Otoman-yan, ka  asyéjé yé dannyé baz, pòr-a d’Arkiko. Li pa ka parvini à pran li, mé Pacha ka doumandé lapè-a é ka voyé li patché prézan, parmi lakèl roun chouval ki sélé é arnaché dilò-a.

* Nésans di Yontan Gyamtso, katriyenm lanmò dalaï-lama di Tibé (finisman an 1617). À lanmò-a di Sonam Gyatso asou chimen-an di routour o Tibé (1588), katriyenm-an dalaï-lama sa trouvé annan fanmi pròch-a d’Altan Khan.

* Koumansman di konstriksyon-an di chato di Hiroshima pa ségnò-a Terumoto Mori.

* Lenn : fondasyon di Hyderabad annan Dekkan-an asou roun plan an krwa pa soultan-an di Golconde.

## Nòt ké référans

## Lyen ègstèrn
1587

thumb|Plannisfè di Mercator, 1587

**1587** sa roun lannen koumin ki ka koumansé oun jédi.

## Évènman
* 6 janvyé : Thomas Cavendish ka pasé détrwa-a di Magellan. Aprè ki i piyé kolonni èspagnòl-ya ké pòtidjé-ya, li ka navigé bò'd Filipin-yan, Java, épi ka routounen an Langlétè pa kap-a di Bon-Èspérans.

* 21 jen : lanmò di Uludj Ali. Soultan otoman-an ka enpozé roun pacha ki nonmen pou trwa lannen atè Tinis, atè Tripoli é atè Laljèr.

* 30 jen : John Davis, ka pati à sasé-a di pasaj Nò-Lwès, ka atenn limit-a dé laglas pa 72°12'N annan détrwa-a ki ka poté so non.

* 22 jwiyé : oun ségon group di kolon anglé ka tanté di enstalé yé kò annan kolonni-a di Roanoke ki té fika dézèrté, an Karolin di Nò.

* 24 jwiyé : dirijan japonnen-an Hideyoshi Toyotomi ka entèrdi kristchannism-an é ka chasé misyonnè jézwit-ya di Japon pou anpéché tout révòlt potansyèl dé daimyôs ki konvèrti.

* 28 sèptanm : ratifikasyon di roun trété di protèktora ant lirwè grégoryen-an Alexandre II de Kakhétie ké Larisi-a.

* 15 ògtòb, Lenn : troup moghol-ya ka ésantré atè Srinagar. Akbar ka anparé yé kò di Cachemire.

* 16 ògtòb : koumansman di règn di Chah di Pèrs Abbas Ie le Grand.

* Tribi kannibal-ya Zimba, ka vini di Zanbèz, é ka ataké Kiloa (Tanzanni) à révèr é ka masakré laplipa di so zabitan-yan. Épi Zimba-ya ka roumonté bò'd nò-a an lonjan kot-a di Lafrik oryantal-a é ka détrwi tousa ki yé ka trouvé asou yé pasaj.

## Nòt ké référans

## Lyen ègstèrn
1590

thumb|Priz di Bréda an kat sèn, gravir di Bartholomeus Dolendo.

**1590** sa roun lannen koumin ki ka koumansé oun lendi.

## Évènman
* 1e janvyé, Brézil : Christophe de Barros ka roupousé annan varzea di Potiipeba(Sergipe) oun soti di cacique Mbaepeva é ka pénétré annan lansent-a ki té défann pa sa dannyé. Endjen-yan sa totalman défè, 1600 ka mouri é 4000 sa fè prizonnyé.

* 27 janvyé : Luis de Velasco ka divini vis-rwè di Nouvèl-Lèspagn.

* 21 mars : lirwè-a di Pèrs Chah Abbas divèt signé roun lapè ki dézastré ké Otoman-yan pou konsakré so kò à lalit-a kont Ouzbek-ya. Okipasyon di Lajéyòrji-a, di Chirvan, di Lorestan, di Tabriz ké roun parti di l'Azerbaïdjan pa lanpir otoman-an.

* 16 mè-4 out : syèj d'Odawara.

* Jen, rwayom d'Ayutthaya : à lanmò-a di so papa Maha Thammaracha, Phra Naret ka divini lirwè-a Naresuan. Li ka konsolidé endépandans-a di Siam fas o Birman(finisman di règn an 1605).

* 4 out : Ieyasu Tokugawa, viktoryé atè Odawara, ka kontrolé lès-a di Japon. Tout péyi-a ka trouvé so kò réyinifyé anba féril-a di Hideyoshi Toyotomi an finisman-an di lannen.

* 16 ògtòb, Marrakech : soultan-an di Maròk Moulay Ahmed ka voyé roun èspédisyon anba lòrd-ya di pacha Djouder kont lanpir songhaï. Pacha Djouder, ki ka koumandé èspédisyon-an, sa roun Èspagnòl di Grénad ki té abjouré kristchannism-an.

## Nòt ké référans

## Lyen ègstèrn
1588

thumb|Envensib Armada, gravir di Jan Luyken, 1679.

**1588** sa roun lannen bisègstil ki ka koumansé oun vandrédi.

## Évènman
* 3 janvyé : Britannik-a Thomas Cavendish ka rivé atè Guam aprè ki li ka travèrsé loséyan Pasifik-a an karant-senk jou. Li ka arété so kò o Filipin, ka travèrsé larchipèl endonnézyen-an, ka pasé kap-a di Bon-Èspérans, ka fè lèskal atè Sainte-Hélène, anvan rantré atè Plymouth 9 sèptanm-an.

* 4 mars : Hérat sa priz o Séfévid pa Ouzbek-ya di Chaybanid Abdullah Khan aprè dis mwa di syèj.

* 27 mars, Lanpir songhaï : Mohammed es Sadeq, balama di Tonbouktou ki révòlté kont so frè Mohammed Bano, ka maché di Kabara bò'd Gao. À lanmò-a di Mohammed Bano, so partizan-yan ka proklanmen askia so frè Ishak II.

* 15 avril, Gao : Ishak II ka mété an dérout troup-ya di so frè Sadiki (Sadeq), é ka parvini à rétabli so lotorité (finisman an 1592).

* 18 avril : koumansman di syèj di Mashhad pa Ouzbek-ya. Lavil-a sa pran, 30 sèptanm 1589.

* 10 mè, Japon : tout daimyo-ya ka prété sèrman d’aléjans à lanprò-a.

* 29 out, Japon : Hideyoshi Toyotomi ka annonsé so fanmé « chasé o sab » (katana-gari). Li ka mennen à bon finisman so lòv d'inifikasyon di péyi, ka dézarmé péyozannri-a, ka prosédé à larpantaj-a dé latè, ki ka ankourajé endistri-a ké koumèrs-a.

## Nòt ké référans

## Lyen ègstèrn
1591

thumb|Finisman di Rouvanj annan briga dé Açores (Gravir di 1804).

**1591** sa roun lannen koumin ki ka koumansé oun mardi.

## Évènman
* 11 févriyé, Japon : Hideyoshi Toyotomi ka transféré lofis-a di kanpaku à so névé ké tiboug adòptif Toyotomi Hidetsugu.

* 10 avril : pronmyé èspédisyon anglé an Lenn oryantal (finisman an 1594). Dépa di Plymouth di navigatò anglé James Lancaster, pronmyé britannik-a ki ka atenn Lenn-an an pasan pa kap-a di Bon-Èspérans.

* 15 out : routour di John White annan zil-a Roanoke, an Karolin di Nò atchwèl. Kolonni-a ka établi an 1587 té disparèt.

* 5 sèptanm : Davis ké Cavendish ka pati pou Lanmè-ya di Sid.

* 13 novanm, Lenn : défè di Mirza Jani Beg pa Abd ar-Rahim, jénéral an chèf di lanpir moghol-a. Akbar ka anparé so kò di totalité-a di Sind.

* Japon : Hideyoshi Toyotomi ka krazé so dannyé énmi-ya annan nò-lès di Japon é ka réyinifyé péyi anba so pouvwè.

* 28 févriyé : pacha Djouder ka atenn Nijèr-a. So troup ka konprann ki Dé oben trwa mil sirvivan ki épwizé. Aprè ki li ka roupran dé fòs é ka roupousé tchèk atak san danjé, Djouder ka maché asou Gao an lonjan flèv-a. Li ka rankontré l’askia Ishak atè Tondibi.

* 12 avril : rwayom-an Songhaï sa détrwi lò di batay-a di Tondibi, pa roun larmé maroken  ki koumandé pa Pacha Djouder. Laboukant-a ké ravaj-ya ki kozé pa zarm à difé maroken ka mété an dérout karant mil géryé Songhaï. Ishak II ka roupliyé so kò asou Gao, épi ka évakiyé so kapital ki sa tchipé.

## Nòt ké référans

## Lyen ègstèrn
1592

**1592** sa roun lannen bisègstil ki ka koumansé oun sanmdi.

## Évènman
* 13 avril : débarkman dé troup japonnen atè Pusan. Montran dé sign di déranjman mantal ki krwasan, Hideyoshi Toyotomi ka konsouvwè projè-a di konkéri Lachin-an, é ka lansé larmé japonnen-an kont Koré-a, sa ki ka sòldé so kò pa dé kont-atak chinwa ké koréyen. 200 000 japonnen ka débarké an Koré. Koumansman di pronmyé envazyon japonnen-an di Koré-a dé Chosŏn (nonmen lagèr di sèt Lannen oben lagèr Imjin).

* 7-8 mè : batay naval d'Okpo, pronmyé viktwè naval di lanmiral koréyen-an Yi Sun-sinsur Japonnen-an.

* Mè : Britannik-a James Lancaster ka atenn kap Comorin épi zil-a di Penang an Malézi.

* 2-11 jen : nouvèl viktwè koréyen atè batay-a di Dangpo.

* 8 jen, Lenn : Akbar ka enkòrporé l’Orissa à lanpir moghol-a.

* 12 jen : Japonnen-yan ka pran Séoul épi Pyongyang (15 jwiyé) é ka vansé bò'd Mandchouri-a.

* 14 out ké 16 out : viktwè naval di Yi Sun-sin atè Han-San, sirnonmen Salamine di Koré é atè Angolpo (16 out).

* 14 out : John Davis ka dékouvri zil-ya Falkland.

* 14 ògtòb : Akbar ka antré atè Srinagar ; gouvèlman-an di Cachemire sa dirèkman soumèt à kouronn moghol-a. 

* Pòtidjé-ya ka roupran kontrol-a di Mombasa aprè ki li roupousé roun atak dé Otoman ké lèd-a di cheikh di Malindi (1589-1592).

## Nòt ké référans

## Lyen ègstèrn
1593

**1593** sa roun lannen koumin ki ka koumansé oun vandrédi.

## Évènman
* 11 janvyé : tout koumèrs dirèk ant Filipin-yan ké Lèspagn-an sa proyibé ké trafik-a tout antché sa asiré pa galion-an di Manille ki ka travèrsé chak lannen Pasifik-a annan Dé sans, anr Acapulco ké Manille. Li ka enpòrté dé prodjwi anmériken é éropéyen é ka èspòrté dé prodjwi chinwa (laswa, té, pòrsélenn, livwè). Défisit-a sa sòldé pa métal présyé anmériken.

* 18 janvyé : batay di Nong Sarai (provens di Suphanburi). Naresuan, souvren di rwayom d'Ayutthaya, ka tchwé prens léritché birman-an Mingyi Swa an konba sengilyé à do di léléfan. Li ka anvayi answit Kanbòdj-a é ka pran kapital-a Lovêk, don li ka dépòrté popilasyon-an pou ripéplé so provens-ya di nò.

* 11 avril, Lafrik oryantal : koumansman di konstriksyon-an di fòrtérès-a di Fò Jésus atè Mombasa pa Pòtidjé-ya pou sékirizé larout-a dé Lenn kont Otoman-yan (finisman an 1596).

* 9 mè, lagèr Imjin : entèrvansyon-an di roun pwisan kò èspédisyonnèr chinwa, ki konjigé o léfò di léro nasyonnal koréyen, lanmiral Yi Sunshin (1545-1598), ka kontrenn Japonnen-yan à évakiyé Séyoul.

* Koumansman dé chantché di l’Alameda Central atè Mègsiko.

## Nòt ké référans

## Lyen ègstèrn
1594

thumb|Vwayaj di Willem Barents, kart di 1599.

**1594** sa roun lannen koumin ki ka koumansé oun sanmdi.

## Évènman
* Janvyé : sak di Lovêk. Kanbòdj-a ka divini vasal di rwayom syanmwa d’Ayuthia.

* 14 mè : dépa di Dieppe di Dé armatò di lavil-a, Jacques Riffault ké Charles di Vaux, ki ka abòrdé o Maranhão. An 1612, à laswit-a di rélasyon-an di sa vwayaj, Daniel de la Touche, ségnò di Ravardière, ka koumansé à établi roun kolonni fransé annan zil-a di Maranhão, dézyenm établisman o Brézil.

* 5 jwiyé-9 ògtòb : kanpagn di Danture. Pòtidjé-ya ka tanté d'achévé yé konkèt-a di Sri Lanka an atakan rwayom-an di Kandy. Yé sa krazé. Rwayom-an ké rété endépandan jouk 1815.

* 25 out : fondasyon di San Luis (Lajantin).

* Balouchistan é Makran sa enkòrporé à lanpir moghol-a. 

### Léròp
* Lannen di disettes, di chèrté é di rarté dé blé an Léròp di 1594 à 1597.

* Gelées atè Valence (Lèspagn). Gelées d’oliviers an Provence é an Toscane.

* 30 janvyé, Bruxelles : Ernest de Habsbourg ka pran so fongsyon-yan dé Péyi-Ba (finisman an 1595).

* 19 févriyé : Sigismond III Vasa sa kouronnen rwè di Swèd atè Uppsala ; li ka konfyé à so tonton douk-a Karl ki asisté di séna (20 mars) anvan di rantré an Pològn (14 jwiyé).

* 22 mars : Henri IV di Lafrans ka antré Pari.

* 27 avril : Sinan Pacha, ki ka koumandé larmé otoman-an, ka fè boulé  rélik-ya di Sen Sava asou plato-a di Vračar prè di Belgrade, an réprésyon di révòlt sèrb-a annan Banat kont Otoman-yan.

* 7 mè, Valladolid : réyinyon di chapit jénéral di lòrd-a dé Trinitér di Kasti.

* Jean-Baptiste di Konsèpsyon-an ka réfòrmé lòrd-a é ka fondé Trinitèr-ya ki déchosé. 

## Nòt ké référans

## Lyen ègstèrn
1595

**1595** sa roun lannen koumin ki ka koumansé oun dimanch.

## Évènman
* 27 janvyé : koumansman di soultannat otoman di Mehmed III (finisman an 1603). Pou évité tout konpétisyon, Mehmed III ka fè ègzékité 19 di so frè kadè é 10 dé lépouz di so papa ki nou ka soupsonnen di fika lansent (1596). So manman ègzèrsé pouvwè-a à so plas.

* 2 avril : koumansman di vwayaj di olandé Cornelius van Houtmann an Lenn é an Insulinde pou kont-a di kanpagn-an Van Verre (finisman an 1597). Li ka atenn Banten(Java) kenz mwa plita. 

* 4 avril : Walter Raleigh ka anparé so kò di Trinidad. Li ka anprann di gouvèlnò di zil-a, Berrio, ki ka tchenbé li di roun nonmen Martinez, léjann-an di l’El Dorado, rwè ka benyen so kò kouvri dilò annan lak-a di Manao. Li ka roumonté Lorénòk-a an piròg à so sasé mé pa ka trouvé anyen. Li ka routounen an Léròp  koté li ka partisipé à priz-a di Cadix(1596) é di Fayal (1597) é ka lésé kolonni à so lyétnan Keymist Masham ki ka pédi li o profi dé Èspagnòl.

* Avril : Shah Beg, roun lofisyé d'Akbar, ka pran Kandahar o Séfévid.

* 5 mè : jézwit-a Jérôme Xavier, akonpagné di Manuel Pinheiro ké di Bento di Góis ka rivé atè Lahore, an Lenn, à lakou-a di lanprò moghol-a Akbar (finisman an 1614).

## Nòt ké référans

## Lyen ègstèrn
1596

**1596** sa roun lannen bisègstil ki ka koumansé oun lendi.

## Évènman
* 1e jen : rivé di Cornelius van Houtmann atè Sumatra. 

* 27 jen : rivé di Cornelius van Houtmann atè Batem.

* 3 jwiyé : oun trété sa konkli ant olandé-a Cornelius van Houtmann é soultan-an di Banten (Java).

* 20 sèptanm : fondasyon di Monterrey o Mègsik.

* 22 ògtòb, Japon : Hideyoshi, ki té pasé 60 lannen é ka vini di fè so kò roujété an Koré, rousouvwè roun lanbasad so Ming-yan o chato d'Ōsaka. Chinwa-ya ka voyé li roun lèt di pa gaché li so dannyé lannen-yan. Biské, Hideyoshi ka chasé anbasadò-ya é ka préparé roun nouvèl envazyon di Koré-a.

* 3 desanm : èspédisyon-an di Cornelius van Houtmann ka kité Banten. Vwayaj-a ka kontinwé jouk Bali. Enkyété, Pòtidjé-ya ka voyé roun flòt di Goa atè Banten, ki ka rivé trota, alò ki Olandé-ya sa pati. Ataké pa soultan-an di Banten, li divèt réfijyé so kò atè à Malacca. Péyi-Ba sa antouzyas é ka préparé so kò à òrgannizé di nouvèl èspédisyon.

* 8 désanm : gran lotodafé o Mègsik. 66 moun ka konparèt, don 41 marrann pòtidjé-ya. Kat judaïsants sa boulé. Lenkizisyon-an di Mègsik ka enstrwi 879 prosè annan pronmyé kar-a di xviie syèk.

* Laos : koumansman di règn di Thammikarat, rwè di Lan Xang (Dhammikaraja, finisman an 1622).

* Fondasyon di Narym an Sibéri.

## Nòt ké référans

## Lyen ègstèrn
1597

**1597** sa roun lannen koumin ki ka koumansé oun mèrkrédi.

## Évènman
* 5 févriyé : vennsis krétchen sa krisifyé atè Nagasaki à laswit-a di roun dézyenm lédi ki ka proskri kristchannism-an o Japon.

* Avril : koumansman di rou épidémi di lapès ki vini di Lèspagn o Maròk.

* 27 mè, Ceylan : lanmò di Dharmapala, rwè di Kotte é di Sitawaka, ki konvèrti o kristchannism-an (Joâo Perea Pandar). Li ka légé so rwayom o Pòtidjal.

* Jen, lagèr Imjin. Japonnen-yan ka anvayi òkò Koré-a, mé Chinwa-ya ka édé Koréyen-yan à roujété yé à lanmè-a an 1598.

* 15 out, Koré : troup japonnen-yan ka anparé so kò di Namwon, épi ka maché asou Jiksan (8 sèptanm).

* 27 out : viktwè naval japonnen atè batay-a di Chilchonryang asou Koréyen-yan.

* 4 ògtòb : lanmò di Malak-Sagad. Koumansman di règn di Yaqob, négus di Létchopi.

* 24-26 ògtòb : viktwè naval koréyen asou Japonnen-yan atè batay-a di Myong-Yang.

* 28 désanm : rivé atè Tonbouktou ké 1000 wonm di nouvèl pacha Mohammed Thaba, roun ansyen konpagnon di zarm di Djouder, ki voyé pa soultan-an di Marrakech o Songhaï. Mohammed Thaba ka pati an kanpagn, mé sa à so tour viktim di roun anpwazonnman don Djouder sa roun nouvèl fwè soupsonnen. Ahmed al-Mansur, ki enkyété, ka raplé Djouder é ka nonmen pacha Ammar o Soudan(1599).

## Nòt ké référans

## Lyen ègstèrn
1600

**1600** sa roun lannen bisègstil ki ka koumansé oun mardi.

## Évènman
* 19 févriyé o 6 mars : éripsyon èsploziv di Huaynaputina, o Pérou.

* 3 jwiyé : asasina di Chand Bibi (en), renn di Bijapur. 19 out-a, Akbar ka pran so kapital Ahmadnagar, épi ka annèksé Khandesh ka asyéjé é ka pran fò Asirgarh (févriyé 1600-6 janvyé 1601).

* 21 ògtòb : Ieyasu Tokugawa, ki ajé di 57 lannen, ka défè so rival-ya, dé daimyô ki révòlté, atè batay-a di Sekigahara é ka asiz so pouvwè asou totalité-a di Japon. Pli di 200 000 wonm ka antrétchwé yé kò annan labou-a lò Ieyasu ka òbténi raliman di tchèk daimyô ki ka fè baskilé lisou-a di batay-a.

* 31 désanm : fondasyon di roun Sosyété anglé di koumèrs ké Lenn-an (British East India Company).

* Fondasyon di Tadoussac o Québec pa Pierre de Chauvin.

### Léròp
* Gelées atè Valence (Lèspagn). Gelées d’oliviers an Provence.

* 21 janvyé : Mountjoy ka divini lord deputy di Lirlann(Lord lyétnan an 1603).

* 17 févriyé : Giordano Bruno sa ègzékité atè Ronm.

* 20 mars : ben disan di Linköping (en), an Swèd koté roun enpòrtan parti di noblès favorab-a atè Sigismond Vasa sa ègzékité asou lòrd di réjan Charles.

## Nòt ké référans

## Lyen ègstèrn
1601

**1601** sa roun lannen koumin ki ka koumansé oun lendi.

## Évènman
* 24 janvyé  : misyonnè jézwit-a Matteo Ricci 5 ka rivé atè Péken koté li ka antré an kontak ké lanprò-a Wanli. Alò ki li ka randé so kò atè Péken, li sa arété an chimen pa roun énouk atè Tianjin, dépouyé é anprizonnen plizyò mwa. Lanprò-a la réklanmen vizit-a dé étranjé ki divèt prézanté li roun lòrlòj. Ricci sa libéré é rousouvwè pa lanprò-a. Li ké kontribiyé à fabrikasyon-an di kannon.

* 13 févriyé, Woolwich : dépa di roun pronmyé èspédisyon di Konpagni anglé-a dé Lenn oryantal an Lendonnézi. Li ka atenn Bantam, 16 désanm 1602 é ka rantré an Langlétè an sèptanm 1603.

* 11 avril, Lenn : Akbar ka kité Burhanpur annan Deccan pou Āgrā koté so tiboug Salim révòlté so kò. Lò li ka rivé à kapital-a, Salim ka prézanté so kò ké 30 000 kavalyé ; li ka òrdonnen di roupati bò'd lès-a é ka ofri li pòs-a di gouvèlnò di Bengal é di Lorisa-a. Salim ka déklinen lòf-a mé ka randé so kò atè Allāhābād, koté li ka pran tit rwayal-ya an mè 1602.

* 1e sèptanm : léchèk di roun tantativ di Jean André Doria kont Laljèr akoz di kondisyon météyorolojik ki défavorab.

## Nòt ké référans

## Lyen ègstèrn
1602

**1602** sa roun lannen koumin ki ka koumansé oun mardi.

## Évènman
* 19 févriyé-15 mè : dé Bréton, ki kondjwi pa Martin di Vitré é Pyrard di Laval, sa kontren pa roun lonng tanpèt à séjounen trwa mwa annan bè-a di Saint-Augustin, atè Madagascar.

* 20 mars : fondasyon di Sosyété Olandé-a dé Lenn Oryantal(Vereenigde Ooste Indishe Compagnie, VOC) à linisyativ-a d’Oldenbarnevelt, ké roun kapital di 6 440 millions di florins ki répati an aksyon. Léta jénéral-ya ka ògtrwayé li oun chart ki ka bay li monnonpòl-a di koumèrs annan loséyan Endjen-an. Konpagni-a pouvé trété ké souvren lokal-ya, ka fè lagèr-a, ka lévé dé troup, ka posédé dé navir di koumèrs é di lagèr, ka konstrwi dé fò. Li sa administré pas Asanblé-a dé Disèt, ki ka rouprézanté sis Chanm-yan di Koumèrs dé Provens-Ini.

* 9 avril : James Lancaster, di Konpagni anglé-a dé Lenn oryantal, ka atenn zil-ya Nicobar.

15 avril : Juan de las Cabezas Altamirano sa éli lévèk di Santiago di Kiba.

## Nòt ké référans

## Lyen ègstèrn
1598

**1598** sa roun lannen koumin ki ka koumansé oun jédi.

## Évènman
* 29 janvyé, Koré : Koréyen-yan ké Chinwa-ya ka asyéjé fòrtérès japonnen-an d'Ulsan.

* 8 févriyé, Turkestan : lanmò d'Abd Allah ibn Iskandar. Li ka provoké roun péryòd di lannarchi ké chit-a di dinasti chaybanid-a. So tiboug Abd al-Mumin, alò révòlté kont li, ka pran pouvwè-a. Li sa asasiné 30 jen-an ; dannyé chaybanid-a Pir Muhammad II sa proklanmen khan mé ka mouri an jen/jwiyé 1599.

* Mars : shah Abbas Ie di Pèrs ka fè d'Ispahan so kapital. Li ka pati an kanpagn kont Ouzbek-ya o Khorasan 9 avril-a.

* 30 avril : Èspagnòl-ya di Juan de Oñate ka kolonnizé Nouvèl-Mègsik. Yé ka atenn San Juan (Ohkay Owingeh) 11 jwiyé-a.

* 2 jwiyé : koumansman di vwayaj otour di monn olandé Olivier van Noort (finisman 26 out 1601).

* 9 out : Abbas Ie ka défè Ouzbek-ya divan Herat é ka roupran lavil-a.

* 20 out : qân Chaybanid Koutchoulou (en), ki briga asou l'Ob, sa chasé di Sibéri é divèt anfwi so kò annan steppe Nogaï koté li ka mouri an 1600.

* 18 sèptanm : Olandé-ya ka pran zil Moris-a.

* lanmò di Hideyoshi é rapatriman dé troup japonnen di Koré o Japon.

* 16 désanm : viktwè naval é lanmò di Koréyen Yi Sun-sin atè batay-a di No Ryang asou flòt japonnen. Finisman di lagèr Imjin.

## Nòt ké référans

## Lyen ègstèrn
1599

**1599** sa roun lannen koumin ki ka koumansé oun vandrédi.

## Évènman
* 12 févriyé, Lonn : dépa di marchan londonnyen John Mildenhall (en) pou roun vwayaj o Lenn, pa Konstantinòp, Alep, Qazvin ké Lahore ki li ka atenn an 1603 (finisman an 1606).

* 15 févriyé, Âgrâ : Akbar ka voyé roun larmé pou soumèt Deccan.

* 18 avril : Anne d'Autriche-Styrie ka épouzé Philippe III, rwè di Lèspagn.

* 20 jen : sinòd di Diamper. Légliz-a di Malabar sa latinizé.

* Jen : masak dé Èspagnòl atè Phnom-Penh pa wonm-yan di chèf malé Laksmana. Diogo Veloso ké Blas Ruiz, alò oprè di rwè di Kanbòdj Barom Reachea II atè Srey Santhor, ka entèrvini mé sa tchwé à yé tour. Finisman di entèrvansyon èspagnòl-a o Kanbòdj.

* Jen/jwiyé, Turkestan : lanmò di dannyé chaybanid-a Pir Muhammad II. Dinasti djanide oben astrakanide, ké té fwi okipasyon ris-a di ba-Volga, ka sigsédé li (finisman an 1785) é ka figsé so kapital atè Boukhara (Khanat di Boukhara).

* 9 jwiyé : dépa d'Ispahan do roun lanbasad di Chah di Pèrs Abbas Ie le Grand an Léròp, ki dirijé pa Husain Ali Beg, ki akonpagné di anglé-a Anthony Shirley. Li ka rivé atè Astrakhan 15 sèptanm-an, épi atè Mòskou 2 ògtòb-a. Li sa atè Prag an novanm 1600.

## Nòt ké référans

## Lyen ègstèrn
1603

**1603** sa roun lannen koumin ki ka koumansé oun mèrkrédi.

## Évènman
* 6 janvyé, Lanpir otoman-an : soulèvman militèr dé spahis atè Konstantinòp.

* Janvyé : koumansman di règn di Arab Muhammad, khan chaybanid di Khivadans le Khârezm (finisman an 1623). Aprè so mété à sak an jen pa cosaques, li ka abandonnen so kapital Urgendj pou Khiva. Li ka roupousé Kalmouk-ya é ka détrwi oun kolonn ris.

* 15 mars - 20 sèptanm, Honfleur : vwayaj di Samuel de Champlain o Kanada. Li ka pran posésyon di Latè-Nòv é di Lakadi-a. Koumansman di kolonnizasyon fransé-a an Lanmérik di Nò, Latè-Nòv, Nouvèl-Lékòs ké Nouvèl-Lafrans.

* 24 mars, Japon  : Tokugawa Ieyasu sa nonmen shōgun (finisman an 1616). Li ka établi atè Edo, fitir Tōkyō-a, sent-a di so donminasyon an édifyan oun bidim fòrtérès, tout an konfyan o fir é à mizour administrasyon-an dé réjyon ki soumèt o ségnò ralyé, « daimyō »-ya. Sa-ya ka rété toutfwè étrwatman sirvéyé, yé alyans ké yé maryaj kontrolé ké yé-menm blijé di konstrwi atè Edo dé rézidans koté yé ka séjounen sis mwa pa lannen. Enpé aprè so agsésyon, Ieyasu ka akòrdé lanmen-an di so piti-tifi, Senhime, o venki di Sekigahara, Hideyori, tiboug di Toyotomi Hideyoshi.

* Out-sèptanm : koumansman di règn di Za Dengel di Létchopi aprè dépozisyon-an di Yacob, ki ké fika rétabli aprè lanmò-a di Za Dengel, 24 ògtòb 1604.

## Nòt ké référans

## Lyen ègstèrn
1604

**1604** sa roun lannen bisègstil ki ka koumansé oun jédi.

## Évènman
* 18 janvyé : Gaspar de Zúñiga y Acevedo ka ranplasé Luis de Velasco kou vis-rwè di Pérou (finisman an 1606).

* 8 avril-18 mè : Poitevin Daniel de La Touche de La Ravardière, ki pati di Cancalele 24 janvyé, ka èsploré bouch-ya di Lanmanzonn-an, kot-a di Maranhão ké Lagwiyann. Li sa di routour atè Cancale 15 out-a.

* 20 mè : rounouvèlman dé kapitchoulasyon ki akòrdé pa lanpir otoman-an atè Lafrans-a anba François Ie. Lafrans-a ka ègzèrsé so protèktora asou Éropéyen-yan ki ka vwayajé annan Lanpir-a (sof Vénisyen ké Anglé).

* 1e jen : kréyasyon di pronmyé konpagni fransé-a dé Lenn oryantal (1604-1615).

* 24 jen : royannais Pierre Dugua de Mons ka fondé roun kolonni fransé an Lakadi, asou Zil-a Sainte-Croix. Aprè tchèk tatonnman, kolon-yan ka figsé yé kò an 1605 asou sit-a di Port-Royal (Annapolis).

* 25 jwiyé : fondatsyon di Konséy dé Lenn o Pòtidjal pa douk-a di Lerma.

* 24 ògtòb : Za Dengel di Létchopi sa tchwé pa roun révòlt militèr à laswit-a di so konvèrsyon o katolisism.

* 14 désanm : Sousnéyos sa proklanmen Négus di Létchopi atè Martula Maryam, annan Godjam (finisman di règn an 1632). Oun parti di noblès-a ka raplé Yaqob é roun lagèr di sigsésyon ka koumansé (finisman an 1607).

* Mongoli : koumansman di règn di Ligdan, khan dé Tchakhars (finisman an 1634).

## Nòt ké référans

## Lyen ègstèrn
1605

**1605** sa roun lannen koumin ki ka koumansé oun sanmdi.

## Évènman
* Févriyé : dévastasyon d'Osorio. Èspagnòl-ya ka évakiyé lwès-a di Saint-Domingue, ki sa okipé pa boukannyé fransé-ya.

* 23 févriyé : VOC ka pran Ambon o Moluques, ki okipé pa Pòtidjé-ya. Lèspagn-an, sizrenn di Pòtidjal, ka pédi Moluques, o profi dé Olandé.

* Prentan : Olandé-ya ka débarké atè Masulipatam an Lenn. VOC (Vereenigde Oostindisch Compagnie oben Konpagni néyèrlandé dé Lenn oryantal) ka òbténi dé privilèj di soultan di Golconde ki ka otorizé li à fondé dé kontwè(Masulipatnam an 1611), Teganapatnam an 1609, Pulicat (en) an 1610).

* 17 jen-3 sèptanm : èsplorasyon dé kot di Lanmérik di Nò-a, di Zil-a di Kap-Bréton jouk sid di « Kap Blanng » (Kap Cod, annan Massachusetts), pa Samuel de Champlain.

* 21 sèptanm : fondasyon di Port-Royal an Lakadi (ki divini an 1713 Nova Scotia), kolonni fransé-a an Lanmérik di Nò : Fransé-ya sa pronmyé Éropéyen-yan à enplanté so kò annan sa ki divini jòdla Kanada, ki ka ouvri ensi vwa-a pou kréyasyon-an di Lanpir kolonnyal fransé.

* 27 ògtòb : lanmò d'Akbar, lanprò moghol dé Lenn. Salim, tiboug di roun prensès d’Amber, ka sigsédé à so papa anba non-an di Jahangir (« Konkéran di Monn ») asou tronn-an d’Āgrā (finisman an 1627). Jahangir ka dékrété lanmnisti jénéral-a é ka pran dé mizour libéral. Rwè jis, anmantò di fanm ki jòlòt é opyonman, li sa néyanmwen lotò-a di nonbré asasina é di ègzékisyon.

## Nòt ké référans

## Lyen ègstèrn
1606

**1606** sa roun lannen koumin ki ka koumansé oun dimanch.

## Évènman
* 10 févriyé : Pedro Fernández de Quirós ka dékouvri zil-a d'Anaa.

* Mars : navigatò olandé-a Willem Janszoon ka akòsté asou kot ògsidantal-a di pénensil-a di kap York, an Lostrali.

* 6 - 27 avril : Jahangir ka maté révòlt-a di so tiboug Khusrav o Pendjab épi ka fè kondannen à lanmò é ka konfiské byen-yan di chèf rélijyé dé Sikh, Gurû Arjan, ki té édé finansyèrman Khusrav.

* 10 avril : rwè-a Jacques Ier di Langlétè ka akòrdé oun chart ki ka bay konsésyon-an di kot anmériken-an ki konprann ant 34° ké 45° dégré di latitid à Dé konpagni (Lonn ké Plymouth).

* 30 avril-17 out : Olandé-ya di Cornelis Matelief, ki alyé o soultan di Johor, ka asyéjé Malacca, mé sa roupousé pa Pòtidjé-ya di Martim Afonso de Castro o kap Rachado. Yé ka pédi yé kontwè di Ternate é di Tidore, koté Pòtidjé-ya ka mentni yé kò. O zil Banda, yé ka pasé dé trété ki ka garanti yé livrézon-an di tout nwè-ya di mouskad.

* 14 mè : Èspagnòl-ya Luis Váez di Torrès ké Pedro Fernandes de Queirós ka dékouvri larchipèl-a dé Nouvèl-Hébrid (atchwèl Vanuatu) annan loséyan Pasifik-a, ki yé ka nonmen Austrialia del Espíritu Santo.

* 30 mè : ègzékisyon di Gurû Arjan. Har Govinda ka divini chèf rélijyé dé Sikh (finisman an 1645). Anprizonnen pannan 12 lannen pou so roufi di péyé lanmann-an di so papa Arjan, li ka òrgannizé kouminoté-a asou dé baz militèr.

## Nòt ké référans

## Lyen ègstèrn
1607

thumb|Kart di Lazi di 1607 pa Jodocus Hondius.

**1607** sa roun lannen koumin ki ka koumansé oun lendi.

## Évènman
* 10 mars : Yaqob di Létchopi sa venki pa partizan-yan di Susneyos atè batay-a di Gol annan Godjam.

* 4 avril : lanmò d’Ali Riayat Syah, soultan d’Aceh(pwent Nò di Sumatra). Iskandar Muda, ka agsédé o tronn é ka régné jouk 1636. Lapojé di soultannat anba so règn. Aceh ka kontrolé tout pòr-ya ki ka fè koumèrs di pwav à Sumatra, à lésèpsyon-an di lègstrenm sid-a, ké so enfliyans ka étann so kò à plizyò zonn di pénensil Malé-a. Aceh, gran prodiktò di zépis, ka prokiré à Léròp-a lanmotché-a di so pwav é ka kontrolé larout koumèrsyal-a ant loséyan Endjen-an ké Lazi-a di Sid-Lès.

* 24 mè : léchèk di roun èspédisyon floranten kont Famagouste, atè Chip. Flòt-a di gran douk Ferdinand de Médicis sa di routour atè Libourn 2 out-a.

* 20 jen, Japon : rivé di roun lanbasad koréyen di kat san swasant manm atè Edo pou konkli lapè-a. Tokugawa-ya ka èstimé ki dinasti-a dé Choson ka roukonnèt yé légitimité é ka déklaré so kò tribitèr di Japon.

## Nòt ké référans

## Lyen ègstèrn
1608

**1608** sa roun lannen bisègstil ki ka koumansé oun mardi.

## Évènman
* 7 janvyé : lensandi di Jamestown (Virjini).

* 16 mars : Jézwit-ya ka òbténi drwè-a di fondé rédiksyon-yan di Paragwé.

* 18 mars : négus-a Susneyos di Létchopi sa kouronnen atè Aksoum.

* 3 jwiyé : èsploratò fransé-a Samuel de Champlain ka fondé bitasyon-an di Québec, o Kanada, pou koumèrsé ké Hurons ké Algonquins. « Létablisman-an ka konté 28 moun. O kour di livèr-a, 20 dé 28 wonm ka mouri ». Sa dat sa osi atribiyé à fondasyon-an di Nouvèl-Lafrans.

* 24 out : rivé di rouprézantan di Konpagni anglé-a dé Lenn oryantal atè Surat (Giujarat) an Lenn. Kaptenn-an di lèspédisyon-an John Hawkins ka òbténi di Jahangir drwè-a di ouvri roun établisman atè Surat, mé marchan-yan di lavil-a ka opozé so kò. Anglé-ya ka ègzèrsé dé rouprézay asou navir-ya ki ka fè koumèrs ké Surat ké kot-ya di lanmè Rouj-a.

* 11 sèptanm, La Haye : Maurice de Nassau ka rousouvwè pronmyé lanbasad syamwa-a an Léròp, ki akonpagné pa Cornelis Matelief.

* 20 ògtòb : viktwè toskan asou otoman-yan atè batay-a di kap Celidonio.

* Pòtidjé-ya di Luanda ka èrté yé kò annan yé progésyon ké rézistans farouch-a di ngola di Ndongo é à sa-a di so sò, Jinga du Matamba (finisman an 1620).

## Nòt ké référans

## Lyen ègstèrn